**Odense bys historie**

Bogserie i 12 bind

Odense nævnes første gang i et dokument fra 988, og det er fra det år, Odenses historie regnes, skønt mennesker har levet i området også før da. Til serien er der desuden udkommet et emneregister samt en kortsamling. Værket er skrevet i et klart og forståeligt sprog, så det også kan læses med udbytte af andre end faghistorikere, og der lægges vægt på at skildre alle sider af byens og befolkningens liv.

Bogserien er udgivet i anledning af Odenses 1000-års jubilæum i 1988.

**INDHOLDSFORTEGNELSE**

BIND: **Emne- og stedregister til Odense bys historie**

af Anne Riising

BIND: **Kortsamling: Byen vokser – Odense Kommune i kort**

af Per Grau Møller, Erland Porsmose

BIND: **Fra boplads til bispeby, Odense indtil 1559**

af Henrik Thrane, Tore Nyberg, Finn Grandt-Nielsen, Mikael Venge

Rammen sættes med en skildring af Fyns forhistorie, og vi følger kristendommens fremtrængen på Odenseegnen, er vidner til drabet på Knud den Hellige i Albani Kirke i 1086 og deltager i livet ved dronning Christines hof i Odense i begyndelsen af 1500-tallet. Vi tager den store tur gennem historien fra 988 til 1559.

**Indhold:**

Rammen
Rensdyrjægerne – Skovens jægere – Kystens fangere – De første bønder

En ny samfundsordning

Videnskabens indtog

Igen på egne ben – jernet

I romerrigets skygge

Sagn, myter og kendsgerninger

Vikinger på hjemmebane

Dokumentet fra 988 – Odenses ”dåbsattest”

Odense nævnes første gang – dokumentet fra 988

Skibdraget og Mikaelskirken (1000-1040)

Fra Hardeknud til Harald Hen (1040-1080)

Knud den Hellige og Erik Ejegod (1080-1104)

Arkæologiske iagttagelser (ca. 1000-1200)

Kong Niels og Odense (1104-1134)

Borgerkrigene og Odense (1134-1157)

Kirkeliv og by under Valdemar den Store (1157-1182)

Valdemarstidens Odense (1182-1241)

De nye religiøse grupper (1241-1280)

Erik Glipping, Gisico og Peder Pagh (1280-1305)

Sortebrødre kloster og Sct. Jørgens gård

Biskop Peder Paghs tid (1305-1340)

Holstenerbesættelsen og Valdemar Atterdag (1340-1375)

Unionen og de første kongelige biskppper (1375-1420)

Odense bliver adelens by (1420-1460)

Erhvervsliv og domkapitel (1460-1490)

1490’erne

1500-tallet

Dronning Christine og Odense

Biskop Jens Andersen Beldenak

Fejder og reformation

BIND: **De fede år, Odense 1559-1660**

af E. Ladewig Petersen, Knud J.V. Jespersen, Leon Jespersen

Tiden indtil omkring 1645 var fede år for byen, som nød godt af de gode tider, internationalt set. Højkonjunkturen medførte dog også en stærk polarisering mellem rige og fattige. Samtidig afløstes det gamle købmandsstyre af et embedsmandsstyre af mere professionelt tilsnit.

Kulturlivet blomstrede: Latinskolen fik en forrygende elevtilgang, og byen fik et nyt gymnasium. Kirken satte sit stærke præg på byens dagligliv, men heller ikke på dette område undgik man skandaler. En biskop blev således afsat for udbredelse af vranglære – og en stakkels skomager kom i klemme, fordi han havde forskrevet sig til Djævelen.

Årene op til 1660 blev i mange henseender et antiklimaks. Krigene og skatterne ramte ikke blot storkøbmændene hårdt, men betød også voksende forarmelse for den menige odenseaner. De fede år blev magre.

**Indhold:**

By og opland

Odense i 1500-1600-tallet

Byen i hverdag og fest

Befolkningsforhold

Bystyre og forvaltning

Lov og orden – ret og pligt

Sociale og økonomiske vilkår

Organisationsliv: Gilder og lav

Kirken og gejstligheden

Skolevæsenet

Levestandard og forsorg

Velstanden vender

Konjunkturskellet i 1640’erne

Krig 1656-60

BIND: **De magre år, Odense 1660-1700**

af Aage Fasmer Blomberg

I slutningen af 1600-tallet var byen præget af en ubeskrivelig fattigdom og social nød. Svenskernes hærgen og plyndren i byen under krigen 1657-60 forstærkede den økonomiske nedgang, der allerede var i gang i årene før krigen. Byens gæld var enorm og skattetrykket voldsomt. Der er kamp mellem de ledende borgere – rådsaristokratiet – og byens øvrige indbyggere om indflydelse på byens styre og skatternes fordeling. Det er også i denne periode, at salmedigteren Thomas Kingo er biskop i Odense.

**Indhold:**

Freden og statsgælden (1660)

Odense i sommeren 1660

Stændermødet i København i efteråret 1660

Krongodsudlægget og Odense bys gæld

Odense i enevældens første år

Den sociale uro i Odense (1665-67)

Borgmester Knud Jacobsen Blanckenborg og brødrene Jens og Niels Lassen

Central- og lokalstyre (1660-1700)

Handel og skibsfart

Håndværk og bymark

Befolkningsproblemer – skatteudskrivninger og kontributioner – sociale forhold

Retsvæsen – politi – militær

Kirke og skole

By og borger

BIND: **Gudsfrygt og oplysning, Odense 1700-1789**

af Anne Riising

Vi følger undervisningen i de lærde skoler og de fremskridt, almueundervisningen gjorde, blandt andet med oprettelsen af rytterskolerne. Hvordan var det kulturelle liv i Odense, og hvilke forlystelsesmuligheder havde befolkningen? Biskopper og præster indtog en betydelig position i samfundet – hvad var deres arbejde og indflydelse i samfundet? Der er også historier om ”brådne kar” iblandt biskopperne og præsterne. Det var samtidig i disse år, at de første fynske aviser dukkede op.

**Indhold:**

Kirkens organisation

Biskopperne og tidens nye tanker

Præsterne

Bykirkernes funktionærer

Landsbydegnen

Præst og menighed

Gudstjenester og kirkelige handlinger

Prædiken og katekisation

Købstadskirkernes administration

Sct. Knuds kirke

Sct. Hans kirke

Vor Frue og Gråbrødre kirker samt hospitalskirken

Landsbykirkerne

Latinskolen

Gymnasiet

Almueskoler og privatundervisning

Aviser og bøger

Festligheder og forlystelser

Stemninger og tilstande

BIND: **Næring og bystyre, Odense 1700-1789**

af Hans Chr. Johansen

Udadtil virkede Odense i 1700-tallet som en stillestående by. Befolkningstallet var næsten konstant, men mange rejste til og fra byen, og kun få var odenseanere hele deres liv. Hovederhvervet var håndværk, og særlig skomagere og handskemagere dominerede og afsatte varer langt uden for byens grænser.

Byens administration var meget beskeden, og de opgaver, bystyret påtog sig, var få. Fattighjælpen var meget begrænset, mens skarer af tiggere hjemsøgte byens gader.

Samtidig gør forskellige kilder det nu muligt at følge både de små håndværksmestre og de store købmænd – både fattighjælpsmodtagerne og de adelige – fra vugge til grav.

**Indhold:**

Den lille storby

Fra vugge til grav

Erhvervslivet

Håndværk

Industrialiseringsforsøg i 1700-tallet

Handel

Landbrug og gartneri

Søfart

Landtransport

Anden beskæftigelse

Indkomst- og formueforhold

Bystyret

Socialforvaltning

Sundhedsforhold og sundhedsvæsen

Lov og orden

BIND: **Mod bedre tider, Odense 1789-1868**

af Poul Thestrup, Dorrit Andersen, Niels Oxenvad

Odense blev i årene fra 1789 til 1868 en bedre by at leve i – ikke kun for byens velstående overklasse, men også for mere jævne folk. Trods store udsving var levestandarden klart højere i 1868, end den havde været 70-80 år før. Befolkningstallet blev mere end tre gange større, og bybilledet ændrede sig som aldrig før. Fra 1840’erne sprængte byen for alvor sine rammer. Albanibroen blev åbnet i 1858, og få år tidligere var Kongensgade blevet anlagt. Byen var blevet en havneby med anlæggelsen af kanalen i årene omkring 1800, landevejene omkring byen blev forbedret, og jernbanen kom til Odense i 1865.

Som den første by i Danmark fik Odense moderne vand- og gasværker, men byens problemer med renovation og spildevand var stadig store. Undervisningsmulighederne forbedredes, og borgerne blev – lidt efter lidt – inddraget i byens og landets styre. Aviser og bøger nåede ud til flere. Der var dog stadig tydelige klasseskel på det kulturelle område. Borgerskabets klubber og foreninger – som f.eks. Odense Klub, Foreningen i Fruens Bøge og Fyens Stifts Læseforening – var vigtige institutioner i byens liv. De gamle lav opløstes, men organiseringen af arbejderklassen fandt først sted efter 1868.

**Indhold:**

Byens udvikling

Befolkningsforhold

Miljø

Sygdom og behandling

Levestandard

Social sikring

Hovedtræk af erhvervsudviklingen

Håndværk og industri

Handel og omsætning

Sø- og landtransport

Bystyre og forvaltning

Fyns guvernement og guvernørerne

Lov og orden

Skole og undervisning

Kirken og dens folk

Aviser og bøger

Biblioteker og museum

Teater og musik

Klubber og foreninger

Militær

Festligheder og forlystelser

Den politiske udvikling

Sognekommunernes opståen i byens omegn

BIND: **Moderne tider, Odense 1868-1914**

af Per Boje, Henning Nielsen

Moderne tider kom til Odense i årene fra 1868 til 1914. Jernbanen over Fyn var netop anlagt og den første dampskibsrute etableret, og på industriens område anlagdes i begyndelsen af 1870’erne flere store fabrikker i byen. Grunden blev lagt til større produktion og øget velstand. Men den øgede velstand blev langt fra ligeligt fordelt, og socialt blev byen opdelt på en ny måde med borgerskabet, der flyttede til det nyanlagte Hunderupkvarter i lys og luft syd for byen og arbejderklassen andre steder, nær industrikvartererne, der blev anlagt i tilknytning til havn og jernbane. På fritidslivets område kunne Odenseborgerne glæde sig over de nye biografer, Læseforeningen og dens romantiske have, der kun var for de udvalgte, eller over et eller flere baller i Fruens Bøge.

**Indhold:**

Grænser, tid og sted

Befolkningsforhold

Byen industrialiseres

Håndværk

Handel

Kapitalmarked

Transport og kommunikation

Rig og fattig

Det kommunale budget

Mad og drikke

Boligforhold

Sundhed og sygdom

Den opdelte by

Etatsrådernes by

Den politiske kamp skærpes

Bystyret før 1885

Partier

Arbejderbevægelsen

Brydninger i Højre

Koch går af

Socialister i byrådet

Kvinder i byrådet

Skolevæsenet

Fritid og fornøjelser

Folk og kirke

Lov og orden

Militæret

BIND: **Vækst og vagtskifte, Odense 1914-1940**

af Anders Monrad Møller, Jørgen Thomsen

De moderne tider fra før første verdenskrig var kommet for at blive. Cykler og telefoner, indlagt elektricitet og centralvarme er eksempler på noget af det, der før havde været nyt og opsigtsvækkende, men som nu blev almindeligt. Odense blev i perioden 1914-40 dobbelt så stor og fik mere end dobbelt så mange indbyggere. Trods væksten blev industribyen Odense ikke udstyret med høje lejekaserner i tætte karreer, men bebyggelsen bevarede sit åbne og lave præg. På det lokalpolitiske område var der bitter strid mellem højre og venstre, og Odense forblev konservativ meget længere end de fleste andre danske byer. Først i 1937 blev byen socialdemokratisk. De bynære udflugtsmål som Fruens Bøge eller Næsbyhoved Skov mistede en del af deres popularitet. Borgerskabets gamle foreninger – Læseforeningen og Skovforeningen – gik bag af dansen, og samtidig styrkede det offentlige indsatsen på museums- og biblioteksområdet. H.C. Andersens Hus tiltrak turister i stort tal, og det samme gjaldt Odinstårnet, som fra indvielsen i 1935 blev byens vartegn.

**Indhold:**

Odense og omegn 1914-1940

Befolkning og erhverv

Landet omkring købstaden

Industrien i oversigt

Levnedsmidler og nydelsesmidler

Tekstil og beklædning

Træ, læder, sten og glas

Jern og metal

Sæbe, gummi, papir, pap, bøger og blade

Industrien i bybilledet

Håndværk og lignende erhverv

Handel

Bankier og sparekasser

Gas, vand og elektricitet

Kanal, skinner og veje – til og fra byen

Boligforhold

Hvem boede hvor i byen

Det politiske liv

Undervisning

Museer og biblioteker

Kirke, kunst og folkeliv

Vækst og vagtskifte

BIND: **Krig og besættelse, Odense 1940-1945**

af Jørgen Hæstrup

Besat af tyskerne. Man skulle lige vænne sig til at være det. Og hvad ville det egentlig sige at være besat – når man ikke havde prøvet sådan noget før og ikke vidste, hvad der skulle ske? Var man umyndiggjort, og var man indstillet på at være det? Lidt var der om det i besættelsens første famlende periode.

Dramatiske begivenheder kom til at præge Odense under den tyske besættelse: Sabotager, bombesprængninger, drab og strejker, samt den trælse hverdag for byens og omegnens befolkning med rationeringer, restriktioner, mørklægning, aviscensur, rejsevanskeligheder (færre afgange og mere end overfyldte tog), forbud mod politiske møder og luftalarmer. Men der var også folkesang i Læsehaven.

**Indhold:**

Isvinter

Tysk besættelse

De første konsekvenser

Økonomiske konsekvenser

Brændsel

Tyske sejre – grebet strammes

De tidlige reaktioner

National bølge

Et vendepunkt

Transport

Havnebyggeri trods ydre vilkår

Den første besættelsesvinter

Lukkede møder

Træk af byens kulturliv

Begyndende illegalisering

Krigen på nærmere hold

Vinteren 1941-42

Boliger og byggeri

En landsby i byen

1942 – et angstens år

Et ændret gadebillede

Erhvervslivet under tilpasning

Markens grøde

Byens levnedsmiddelindustri

Emballage og papir

Byens tekstilindustri

Tobak og sæbe

”Jernet”

Vinter 1942-43

Martsvalget 1943

Kommunevalg i maj 1943

Uro i gaden

En fremmed i byen

Sabotagemateriel

Sabotagen i sommeren 1943

Urolighederne tager fart

Strejke

Forhandlinger

Afvikling

Fem dages pusterum

Den 29. august

Efterår 1943

Samling på tropperne

Region IV Fyn

Byledelsen reorganiseres

Anspændt forår

Beslaglæggelser

Arbejde, penge og helbred

Urolig sommer

Politimæssig undtagelsestilstand

Lovløshed

Våben

Den sidste krigsvinters sabotage

Blodig vinter

M-styrkerne

Husmandsskolen

Kapitulationen

Tragedien den 5. maj

BIND: **Storby og servicecenter, Odense 1945-1988**

af Sten Nørskov Laursen, Hans Chr. Johansen, Søren Eigaard, Harry Haue, Christen Sørensen, Jørgen Hæstrup, G. Trier, Eli Caspersen

Efter 2. verdenskrig blev Odense en storby. I 1950 rundede indbyggertallet de 100.000, og ved kommunesammenlægningen i 1970 voksede byen i alle retninger. Kommunalreformen var stærkt omdiskuteret, og mange af omegnskommunerne forsøgte til det sidste at undgå sammenlægning med Odense. Politisk set betød indlemmelserne af de mange landsogne dog ingen ændring. Industribyen Odense ændrede karakter og blev først og fremmest præget af serviceerhverv og et center for hele det fynske område. Kvinderne fandt i stort tal vej til arbejdsmarkedet, og en lang række børneinstitutioner blev en nødvendighed. På uddannelsesområdet kronedes indsatsen i 1966 med et universitet, Danmarks tredje, og de kulturelle tilbud blomstrede i takt med øget velstand og fritid.

**Indhold:**

Bebyggelsens udvikling 1945-85

Befolknings- og erhvervsforhold

Det politiske liv indtil 1970

Kommunesammenlægningen

Det politiske liv i storkommunen

Social- og sundhedsforhold

Offentlige værker og trafik

Kommunal økonomi

Undervisning

Videregående uddannelse

Kultur- og fritidsliv

Fra mediernes verden

Politi- og retsforhold